Sachin Tendulkar
సచిన్‌ ఎప్పటికి నంబర్‌ వన్‌ : హర్భజన్‌
న్యూఢిల్లీ: గత కొంత కాలంగా కెప్టెన్‌ కోహ్లీ తన బ్యాటింగ్‌తో క్రికెట్‌ లెజెండ్‌ సచిన్‌ రికార్డులను బ్రేక్‌ చేస్తున్న సంగతి తెలిసిందే.దీంతో కోహ్లీని సచిన్‌తో పోల్చి మాట్లాడటం సర్వసాధారణమైంది.అయితే ఈ విషయంపై హర్భజన్‌ ఒక ఇంటర్వ్యూ లో స్పందించాడు.కెప్టెన్‌ కోహ్లీ వన్డేల్లో సచిన్‌ రికార్డులను బ్రేక్‌ చేయవచ్చు.కానీ టెస్టుల్లో మాత్రం సచిన్‌ను అధిగమించడం చాలా కష్టమన్నాడు.కోహ్లీ ఒక గొప్ప చాంపియన్‌ ప్లేయర్‌ అని అయితే సచిన్‌ మాత్రం ఎప్పటికి నంబర్‌వన్‌ ఆటగాడని హర్భజన్‌ పేర్కొన్నాడు. తన బ్యాటింగ్‌లో క్రికెట్‌లో సరికొత్త స్టాండర్స్‌ను సచిన్‌ సృష్టించాడని కొనియాడాడు.సచిన్‌ బ్యాటింగ్‌ రికార్డులను కోహ్లీ బ్రేక్‌ చేయవచ్చు.కానీ సచిన్‌ మాత్రం ఎప్పటికి సచిన్‌ అని హర్భజన్‌ వివరించాడు.ఈ దేశంలో చాలా మంది ఆటగాళ్లు కోహ్లీ నాతో సహా ఈ రోజు క్రికెట్‌ ఆడుతున్నామంటే అది సచిన్‌ వల్లేనని పేర్కొన్నాడు.
ఒక గత కొంత కాలంగా అద్భుత ప్రదర్శన చేస్తున్న కోహ్లీపై కూడా భజ్జీ ప్రశంసలు కురిపించాడు.క్రికెట్‌ పట్ల కోహ్లీకి ఉన్న ప్యాషన్‌ తదుపరి లెవల్‌కు తీసుకెళ్తుందన్నాడు.జట్టుని ఒక కుటుంబం లాగా కోహ్లీ నడిపిస్తున్న తీరు అమోఘమని హర్భజన్‌ కొనియాడాడు. తాను ఫిట్‌గా ఉంటూ ఇతర క్రికెటర్లకు ప్రేరణగా నిలువడం నిజంగా అద్భుతమని భజ్జీ పేర్కొన్నాడు.ఇక నాలుగు టెస్టుల బోర్డర్‌-గవాస్కర్‌ ట్రోఫీ ఆడేందుకు భారత పర్యటనకు వచ్చిన ఆస్ట్రేలియా జట్టుపై హర్భజన్‌ ఆసక్తికరమైన విషయాన్ని వెల్లడిం చాడు. ఆస్ట్రేలియా పూర్తి సామర్థ్యం మేరకు ఆడినా సరే భారత జట్టు 3-0 తేడాతో సిరీస్‌ గెలుస్తుం దన్నాడు.ఒకవేళ సరిగా ఆడకపోతే మాత్రం కోహ్లీ సేన 4-0 తేడాతో ఆస్ట్రేలియాను వైట్‌వాష్‌ చేస్తుందని హర్భజన్‌ పేర్కొన్నాడు.ఇరు జట్ల మధ్య తొలి టెస్టు ఫిబ్రవరి 23 నుంచి పూణేలో జరుగనుంది.